**ОБЩИНСКА ИЗБИРАТЕЛНА КОМИСИЯ – ЛОМ**

**ПРОТОКОЛ № 2/11.09.2023**

Днес 11.09.2023 г. в 18:00 часа, в гр. Лом, ОИК – Лом проведе заседание при следния дневен ред:

1. Определяне на броя на мандатите за общински съветници в община Лом при произвеждане на изборите за общински съветници и за кметове на 29 октомври 2023 г.
2. Определянето и обявяването на номерата на изборните райони, при произвеждане на избори за общински съветници и за кметове на 29 октомври 2023 г.
3. Реда за разглеждане на жалби и сигнали, подадени до Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.
4. Утвърждаване на образци на указателни табели, табла и отличителни знаци при произвеждане на избори за общински съветници и за кметове на 29 октомври 2023 г.
5. Допълнение на Решение № 6-МИ от 09.09.2023 г.
6. Разни.

На него присъства целия състав на ОИК – Лом, а именно:

|  |  |  |
| --- | --- | --- |
| **Длъжност в комисията** | **Име, презиме, фамилия** |  |
| ПРЕДСЕДАТЕЛ: | Пламка Христова Григорова |   |
| ЗАМ.-ПРЕДСЕДАТЕЛ: | Ивайло Бориславов Алексиев |   |
| ЗАМ.-ПРЕДСЕДАТЕЛ: | Димитър Георгиев Владимиров |   |
| ЗАМ.-ПРЕДСЕДАТЕЛ: | Румянка Цветанова Николова |   |
| ЗАМ.-ПРЕДСЕДАТЕЛ: | Светлана Валентинова Стоянова |   |
| СЕКРЕТАР: | Росинка Арсенова Цекова |   |
| ЧЛЕНОВЕ: | Красимир Цветанов Александров |   |
|   | Енчо Генадиев Давидков |   |
|   | Огнян Христов Евтимов |   |
|   | Михаил Ванюшев Иванов |   |
|   | Владимир Борисов Русинов |   |

**По т. 1 -** Определяне на броя на мандатите за общински съветници в община Лом при произвеждане на изборите за общински съветници и за кметове на 29 октомври 2023г.

 На основание чл. 87, ал. 1, т. 1 от Изборния кодекс във връзка с чл. 13 и чл. 19 от Закона за местното самоуправление и местната администрация, Решение № 1973–МИ от 10.08.2023 г. на Централната избирателна комисия, справка от ТЗ на ГД ГРАО към МРРБ Монтана с изх. № ОД- 01-93 от 08.09.2023 г., и след като установи, че броя на населението на Община Лом е 28341 /двадесет и осем хиляди триста четиридесет и един/ души към 04.08.2023 г. – деня на обнародване на Указ № 146, издаден от Президента на Република България за насрочване на изборите за общински съветници и за кметове на 29 октомври 2023 г., ОИК - Лом

**единодушно Р Е Ш И:**

Определя броя на мандатите за общински съветници за община Лом, които следва да бъдат разпределени в изборите на 29 октомври 2023 г. на 21 (двадесет и един).

Копие от настоящето решение да бъде изпратено на Община Лом.

Решението подлежи на оспорване пред Централната избирателна комисия в тридневен срок от обявяването му.

**По т.2** - Определянето и обявяването на номерата на изборните райони, при произвеждане на избори за общински съветници и за кметове на 29 октомври 2023 г.

 На основание чл. 87, ал. 1, т. 3 от Изборния кодекс във връзка с Решение № 1968-МИ от 08.08.2023 г., Решение № 1969-МИ от 08.08.2023 г. на ЦИК

 **единодушно Р Е Ш И:**

1. Територията на община Лом представлява един многомандатен изборен район за избор на общински съветници и един едномандатен изборен район за избор на кмет на общината.
2. Номерацията на тези изборни райони в страната е единна и се съдържа в първите четири знака от единната номерация на избирателните секции при произвеждане на изборите за общински съветници и за кметове съгласно Решение № 1969-МИ от 08.08.2023 г. на ЦИК.
3. Определя един **многомандатен изборен район** за избор на общински съветници - Община Лом  със следната номерация : **1224**
4. Определя един **едномандатен изборен район** за избор на кмет на община Лом–със следната номерация : **1224**
5. Територията на всяко кметство в общината представлява отделен **едномандатен изборен район** за избор на кмет на кметство.

 Номерацията на тези изборни райони в страната е единна и съдържа цифрените

 номера по ЕКАТТЕ:

* на административния център на областта;
* на административния център на общината;
* на населеното място - административен център на кметството.

 6. Определя един **отделен едномандатен изборен район** за избор на кмет на

* кметство в община Лом, както следва:
* кметство **Добри дол** със следната номерация : 122421436
* кметство **Долно Линево** със следната номерация : 122422695
* кметство **Замфир** със следната номерация : 122430291
* кметство **Ковачица** със следната номерация: 122437544
* кметство **Сливата** със следната номерация : 122467310
* кметство **Сталийска махала** със следната номерация : 122468672
* кметство **Станево** със следната номерация : 122468758
* кметство **Трайково** със следната номерация : 122472940

Решението на ОИК за определяне на номерата на изборните райони да се публикува на страницата на ОИК, на определеното с решение на ОИК общодостъпно място.

 Решението подлежи на оспорване в тридневен срок от обявяването му пред

 Централната избирателна комисия.

**По т.3 -** Реда за разглеждане на жалби и сигнали, подадени до Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.

 На основание чл. 87, ал. 1, т.22 и т.23, чл.200 и чл.201 от Изборния кодекс и Решение № 2162-МИ от 31.08.2023 г. на ЦИК, ОИК Лом

 **единодушно РЕШИ:**

1. Решенията на Общинска избирателна комисия в община Лом, област Монтана може да се оспорват в тридневен срок от обявяването им пред Централната избирателна комисия, която се произнася в тридневен срок с решение. Решението на Общинска избирателна комисия в община Лом, област Монтана, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред тричленен състав на Административен съд Монтана. В останалите случаи решението на Централната избирателна комисия се обжалва пред Върховния административен съд.

2. Срокът за обжалване на решенията на Общинска избирателна комисия в община Лом, област Монтана започва да тече от датата на второто по ред обявяване/публикуване на решението чрез поставянето им на информационното табло в сградата на Община-Лом, обозначено с табела „РЕШЕНИЯ ОИК“, с адрес: гр. Лом, ул. Дунавска № 12 и оповестявато му на интернет страницата на ОИК Лом

3. Постъпилите в ОИК жалби и сигнали, включително постъпили по електронната поща на комисията, се завеждат във входящия регистър на комисията.

4. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.

5. Регистрираните документи се предават на председателя на ОИК, който с резолюция ги разпределя на член на ОИК за доклад на заседание на комисията.

6. Процедура за разглеждане на жалби и сигнали.

6.1  Членът на ОИК, на когото са разпределени жалбата или сигналът, следва  да  обработи жалбата или сигнала в тридневен срок от постъпването й.

6.2. Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

6.3. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

6.4. Когато членът на ОИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите членът на ОИК докладва жалбата или сигнала в заседание на комисията за разглеждане в тридневен срок с проект за решение.

6.5. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.

6.6. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. 6.3., комисията може да реши жалбата или сигналът да останат за сведение.

6.7. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

6.8. Комисията се произнася с решение по постъпилата жалба или сигнал в тридневен срок.

6.9. Начинът на взимане и обявяване на решенията на ОИК се определя с решение на ЦИК.

7. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от Общинска избирателна комисия в община Лом, област Монтана ред.

8. След изтичане срока на пълномощията на ОИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.

9. В ОИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на ОИК.

Настоящото решение може да се бъде оспорвано в тридневен срок от обявяването му  пред Централната избирателна комисия.

**По т.4 -** Утвърждаване на образци на указателни табели, табла и отличителни знаци при произвеждане на избори за общински съветници и за кметове на 29 октомври 2023 г.

На основание чл.87, ал.1, т.1, чл. 115, ал. 2, чл. 121, ал. 1 и чл. 125 и чл. 231 от Изборния кодекс, Решение № 2172-МИ от 01.09.2023 год. и Решение № 2173-МИ от 01.09.2023 год. на ЦИК, ОИК Лом

**единодушно Р Е Ш И:**

1. При произвеждане на избори за общински съветници и за кметове на 29 октомври 2023 г.  се съставят информационни табла. Таблата се оформят от бял картон с грамаж 200/220 г/м².

2. Застъпниците на кандидатски листи в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

3. Наблюдателите в избори за общински съветници и за кметове на 29 октомври 2023г. в изборния ден носят отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

4. Представителите на партии, коалиции и инициативни комитети в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

5. Анкетьорите в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

6. Наблюдателите, застъпниците на кандидатски листи, анкетьорите в случаите на чл. 431 от ИК и представителите на партии, коалиции и инициативни комитети, които носят отличителни знаци извън одобрените или не носят отличителни знаци, се отстраняват от избирателната секция с решение на секционната избирателна комисия. Решението може да се оспорва пред Общинска избирателна комисия в община Лом, област Монтана, която се произнася незабавно. Решението на Общинска избирателна комисия в община Лом, област Монтана не подлежи на обжалване.

7. Информационни табла и табели на СИК.

7.1. Всяка СИК съставя информационни табла в избори за общински съветници и за кметове на 29 октомври 2023 г. и ги оформя по начин, показващ предназначението им. Таблата се поставят пред изборното помещение и в параваните за гласуване.

7.2. Пред изборното помещение: информационни табла на СИК с минимални размери 100 см в широчина и 70 см във височина:

            – секционната избирателна комисия обявява всички решения;

            – образец от бюлетината за гласуване;

            – табло, на което с един и същи размер, вид, формат и шрифт са изписани имената на кандидатите за общински съветници по кандидатски листи на партии и коалиции. Имената на кандидатите са изписани съгласно решението за регистрация в ОИК Лом;

 -  табло с минимални размери в широчина 20 см и 30 см във височина (формат А4). Надписът се разполага хоризонтално, като текстът се изписва с големи букви с указание, че избирателят може да изрази своя вот само със знака „Х“ или „V“, поставен с химикал, пишещ със син цвят;

 - табло с указание, че избирателят може да постави в кръгчето с номера, с който е регистриран избраният от него кандидат за общински съветник от избраната от него листа на партия или коалиция знак „Х“ или „V“, който показва по еднозначен начин неговото предпочитание (преференция) за съответния кандидат;

 - телефони за връзка и подаване на сигнали до РУ на МВР и до дежурния районен прокурор;

 - телефони за връзка с ОИК Лом.

7.3. В параваните за гласуване:

 В параваните за гласуване се поставят:

 - табло, на което с големи букви е указано, че избирателят може да изрази своя вот само със знак „Х“ или „V“, поставени с химикалка, пишеща със син цвят;

 - табло, на което са изписани имената и номерата в кръгче на кандидатите за общински съветници и за кметове съгласно подредбата им в листата, регистрирана в ОИК Лом;

 - табло с указание, че избирателят може да постави в кръгчето с номера, с който е регистриран избраният от него кандидат за общински съветници и за кметове от избраната от него кандидатска листа на партия или коалиция, знак „Х“ или „V“, който показва по еднозначен начин неговото предпочитание (преференция) за този кандидат.

7.4. В случай че размерите на таблото са недостатъчни за обявяване на необходимата информация при произвеждане на изборите за общински съветници и за кметове на 29 октомври 2023 г., СИК оформя допълнително табло или табло с по-големи размери, което да побере информацията.

8. Указателни табели

8.1. На входа на сградата, в която се помещават СИК, се изписват номерата на секциите в сградата, а когато сградата е с повече от един етаж и на етажите има секции, се посочват номерата на секциите и етажът, на който се намират.

8.2. На всеки етаж в сградата се поставят указателни табели с минимални размери в широчина 20 см и 30 см във височина (формат А4) с номерата и местонахождението на секциите на съответния етаж.

8.3. Пред всяка секция се поставя указателна табела с минимални размери в широчина 20 см и 30 см във височина (формат А4), на която се изписва номерът на секцията и отдолу – административните адреси от населеното място, които обхваща секцията.

8.4. На входа на сградата, в която се помещават СИК, се поставя табела и други обозначителни знаци, които да насочат гласоподавателите с увредено зрение или със затруднения в придвижването към секцията за гласуване на тези гласоподаватели. Табелата на входа е от бял картон с размери в широчина 50 см и във височина 30 см.

8.5 Непосредствено пред определената с решение на ОИК Лом секция за гласуване на гласоподаватели с увредено зрение или със затруднения в придвижването се поставя табела с минимални размери в широчина 20 см и 30 см във височина (формат А4), на която се отбелязва допълнителното предназначение на секцията.

9. Членовете на СИК в изборния ден носят отличителни знаци утвърдени с Решение № 2172-МИ от 01.09.2023 год. на Централна избирателна комисия.

Настоящото решение може да се бъде оспорвано в тридневен срок от обявяването му  пред Централната избирателна комисия.

**По т.5 -** Допълнение на **Решение № 6-МИ от 09.09.2023 г.**

 На основание чл. 87, ал.1, т.1 от Изборния кодекс, ОИК Лом

**единодушно Р Е Ш И:**

 Допълва т. 1А – 2 /двама/ специалисти – експерти и 1Б 4 /четирима/ - специалисти - технически сътрудници.

1. Допълва т. 2

А/ Иван Райков Цветков с ЕГН \*\*\*\*\*\*\*\*\*\*\*\*\*\*\*\*\*\*\*\*\*

Б/ Боряна Чавдарова Методиева- Добрева с ЕГН \*\*\*\*\*\*\*\*\*\*\*\*\*\*\*

Магдалена Николаева Николова с ЕГН \*\*\*\*\*\*\*\*\*\*\*\*\*\*\*\*\*\*\*\*\*

1. Срокът на договорите, който ще се сключат с тях следва да бъде от 12.09. 2023 г. до 7 дни, включително от обявяване на резултатите за изборите за І тур или за ІІ тур, ако се произвежда такъв, при произведжане изборите за общински съветници и за кметове на 29 октомври 2023 г.
2. Заверено копие от настоящото решение да се изпрати на кмета на Община Лом за сключване на граждански договор с определените в т. 2 лица.

Настоящото решение може да се бъде оспорвано в тридневен срок от обявяването му пред Централната избирателна комисия.

Поради изчерпване на дневния ред заседанието беше закрито.

**ПРЕДСЕДАТЕЛ:**

Пламка Христова Григорова

**СЕКРЕТАР:**

Росинка Арсенова Цекова

 Протоколчик:

 Светлана Валентинова Стоянова